கேள்வி: மிருணாள் குல்கர்னி - ஆரம்ப வாழ்க்கை, குடும்பம் மற்றும் கல்வி பற்றி தகவல் சொல்.
பதில்: இவர் புனேயில் ஒரு மராத்தியர் சித்பவன் குடும்பத்தில் பிறந்தார். இவரது பெற்றோர் டாக்டர் விஜய் தியோ மற்றும் டாக்டர் வீணா டியோ ஆவர். இவர் புனே பல்கலைக்கழகம் மொழியியலில் முதுகலைப் பட்டம் பெற்றார். இவருக்கு மதுரா என்ற சகோதரி உள்ளார். நோய்வாய் பட்ட இவரின் தந்தை 2019 ஏப்ரல் 11 அன்று இறந்தார். இவர் 1990 இல் தனது குழந்தை பருவ நண்பரான ருசிர் குல்கர்னியை மணந்தார். இவர்களுக்கு விராஜாஸ் என்ற மகன் உள்ளார். விராஜாஸ் மராத்தி திரையுலகில் பணியாற்றி வருகிறார்.
கேள்வி: மிருணாள் குல்கர்னி - நடிப்பு வாழ்க்கை பற்றி நீங்கள் என்ன அறிந்துள்ளீர்கள்?
பதில்: மராத்தி தொலைக்காட்சித் தொடரான ''ஸ்வாமியில்'' பேஷ்வா மாதவராவின் மனைவி ரமாபாய் பேஷாவே வேடத்தில் நடித்ததன் மூலம் மிருணாள் தன் 16 வயதில் நடிப்புத் துறையில் அறிமுகமானார். இது இவருக்கு புகழைப் பெற்றுக் கொடுத்தது. இந்தத் தொடரில் மாதவராவ் வேடத்தில் ரவீந்திர மங்கனி நடித்திருந்தார். இவர் நடிப்பில் பெரிதாக அக்கறை காட்டாமல், மெய்யியலில் முனைவர் பட்டத்தை முடிக்க விரும்பினார். ஆனால் இவருக்கு வாய்ப்புகள் வந்து கொண்டே இருந்தன, இறுதியாக இவர் 1994 இல் நடிப்பில் ஈடுபட முடிவு செய்தார். ''ஸ்ரீகாந்த்'' ( சரத்சந்திர சட்டோபாத்யாயா புதினங்களில் ஒன்றை அடிப்படையாகக் கொண்ட தொலைக்காட்சித் தொடர்), ''தி கிரேட் மராத்தா'', ''திரௌபதி'', ''ஹஸ்ரடீன்'', ''மீராபாய்'', ''டீச்சர்'', ''கேல்'', ''ஸ்பர்ஷ், சோன்பாரி'' உட்பட பல வெற்றிகரமான பாத்திரங்களைப் பெற்று இவர் நடிப்பைத் தொடர்ந்தார். ஆல்பா மராத்தி தொலைக்காட்சி அலைவரிசையில் ''அவந்திகா'' என்ற தொடரில் இவரது பாத்திரம் பெரும் வரவேற்பைப் பெற்றது. மீராபாய், திரௌபதி, அகில்யாபாய் ஓல்கர், ரமாபாய், ஜிஜாபாய் போன்ற பல வரலாற்றுப் பாத்திரங்களில் நடித்ததற்காக மிருணாள் பிரபலமானவர். இவர் இதுவரை 22 இந்தி தொலைக்காட்சி நிகழ்ச்சிகளை செய்துள்ளார். இவர் இயக்கத்தில் கவனம் செலுத்த தொலைக்காட்சித் தொடர்களில் நடிப்பதை நிறுத்தினார். இவர் சில விளம்பரங்களிலும் நடித்துள்ளார். மிருணாள் குல்கர்னி மராத்தி மற்றும் பாலிவுட் படங்களில் நடித்துள்ளார்.
கேள்வி: மிருணாள் குல்கர்னி - இயக்கம் பற்றி நீங்கள் என்ன அறிந்துள்ளீர்கள்?
பதில்: பிரேம் மஞ்சே... பிரேம் மஞ்சே.... பிரேம் அஸ்டா என்ற மராத்தித் திரைப்படத்தின் மூலம் இயக்குநராக அறிமுகமானார் மிருணாள் குல்கர்னி. படத்தை இயக்கியது மட்டமல்லாமல் படத்திற்கான கதையையும் மிருணால் குல்கர்னி எழுதினார். அதன் பிறகு மராத்தி வரலாற்று நாடகப் படமான ராம மாதவ் படத்தையும் இயக்கினார்.
கேள்வி: மிருணாள் குல்கர்னி - எழுதி இயக்கிய திரைப்படங்கள் பற்றி நீங்கள் என்ன அறிந்துள்ளீர்கள்?
பதில்: * ''ராமா மாதவ்'' - 2014 * ''பிரேம் ம்ஹஞ்சே பிரேம் ம்ஹஞ்சே பிரேம் அஸ்டா'' - 2013 * ''டிஐ அண்ட் டிஐ'' - 2019
கேள்வி: மிருணாள் குல்கர்னி - விருதுகளும் பரிந்துரைகளும் பற்றி தகவல் சொல்.
பதில்: குல்கர்னி பின்வரும் விருதுகளை வென்றுள்ளார்- # 2001 மராத்தித் திரைப்படமான ''ஜோதிடரில்'' (2000) நடித்ததற்காக சிறந்த நடிகைக்கான திரை விருது . # சிறந்த துணை நடிகைக்கான பிலிம்பேர் விருதுகள் மராத்தியில் மூன்று பரிந்துரைகளைப் பெற்றுள்ளார்